<p>الحمد الله لي دارو فينا النصارة خير بالمشاقف <u>فيهم</u> كاميرات مزيانين باش نوثقوا الإنحطاط <b>ديالنا</b> لي <u>كنا</u> عايشين فيه ولكن ناكرينو، هاد اليوماين <u>ظهروا</u> <u>جوج</u> <u>فيديوات</u> <b>الأول</b> من أحد الأحياء الشعبية بالدار البيضاء <u>،</u> ويظهر فيه دراري براهش شدو واحد <i>ختنا</i> وتكرفصوا عليها <b>حسب</b> ما اتفق عليه <b>الإنسان</b> الحديث المتمدن أو ضجكوا معاها وتمازحوا وجتافلوا معاها بطقوس زمزم حسب <b>الإنسان</b> <u>القادوسي</u></p>
<p>الطريقة باش تعاملوا <i>معاها</i> بالنسبة <i>للعديد</i> مهينة وجارحة للكرامة وحكرة <u>وتعدوا</u> ، وهادشي عادي فالأحياء الشعبية كنكبروا بحال الغابة <i>شي</i> كيحكر فشي حتى <i>لعند</i> <u>مول</u> <u>شي</u> وكاينة <u>السلسلة</u> <i>الغذائية</i> <b>شي</b> من حقو <b>ياكل</b> شي، هاديك البنت لي تكرفصوا عليها دوك <i>الدراري</i> كون <b>كانوا</b> عندها <b>خوتها</b> شروعة أو هي مقودة فريها أو شي <i>ذكر</i> من الأسرة أو العائلة لي كيوفر الحماية <i>مكان</i> <i>غادي</i> <u>يقيصها</u> حد، بل العكس الى كانت أخت شي موجريم راه كيوقفوا <b>اللعب</b> حتى <b>تدوز،</b> ولكن <b>هاكة</b> <u>كبرنا</u> <b>على</b> الحكرة اتجاه موحماد مول الحانوت <u>انتجاه</u> لي قصر منا لي خواف لي درويش لي كحل <i>لي</i> <i>بيض</i> <i>لي</i> عاد جا سكن جديد، كنكرهوا أبناء مدن أخرى <b>،</b> مشجعي فرق أخرى، كنفتاحرو بلي أن الأحياء <u>ديالنا</u> <b>فيها</b> الإجرام كثر من أحياء أخرى <i>،</i> كنكرهو ليهود <b>واخا</b> عمرنا <b>شناهم</b> علقوا بكري قبل من كبروا، كنعتابروا المرأة الى <b>حرثنا</b> <i>معاها</i> <i>الفول</i> <u>فهي</u> عاهرة والى <u>محلاتش</u> معانا <i>فهي</i> <b>دافعة</b> <i>كبير</i> و <b>أراك</b> للعدوانية ، التحرش بالنسبة لينا نزوقية، والواعر هو هاداك <b>لي</b> ديما <u>راكب</u> <i>فابور</i> ، هاداك <b>هو</b> الشديد</p>
<p>المثال الأعلى هو رشيد <u>الحنش</u> البزناز، وهاداك لي <u>كيحامي</u> على <u>بنت</u> أو فيه مظاهر التحضر <u>راه</u> عنيبة، والحبس <i>رجولة،</i> هاكة كنكبروا لذا فعادي <i>أنه</i> تكون <b>بحال</b> دوك السلوكات <u>،</u> <u>لذا</u> بالنسبة ليا ردود الأفعال على <b>مثل</b> <i>داك</i> السلوك من <b>طرف</b> <u>البعض</u> <i>كانت</i> مبالغ فيها حقا سلوك الدراري اتجاه <u>البنت</u> كان مهين <i>ولكن</i> واش الحل هو <b>يتعاقبوا</b> أو يمشيو <b>للحبس</b> <i>مثلا،</i> غادي يخرجوا مجرمين <b>كثر</b> كيقطعوا الطريق <b>بالسيوفة،</b> <b>وأفضل</b> طريقة لي يقدروا هادو لي كيطالبوا <i>معاقبة</i> الدراري حيث بقات فيهم البنت هو أنهم يخرجوها من القادوس <b>،</b> أو يسدوا <b>فمهم</b> <b>كيما</b> قالت هي فالفيديو <b>لي</b> <i>دارت</i> وعتابرات الأمر غير <b>ضحك</b> من <b>قبل</b> ولاد حومتها معاها <u>و</u> <i>أنها</i> بحال ختهم، وأنها ماديكلارات ماوالو، حيث <u>فالواقع</u> متقدرش هاديك الحالة <b>لي</b> دارو ليها مافيها حتى <b>يوماين</b> <i>ديال</i> الكوميسارية راه <u>يخسروليها</u> <u>وجها</u> بمضى ويالله يجيبو ستة أشهر، وكاين حالات كثيرة <i>ديال</i> بنات <i>سيفطو</i> شي حد الحبس وخرج <u>ورجعليهم</u> <i>دار</i> مونتيف ما قود <i>،</i> حيث <b>عرف</b> <b>أن</b> الحبس <i>مكيخلعش</i> و أنا بنادم كيولف، وهذا أيضا مكيعنيش <b>أنها</b> ملاك منزل مانساوش <u>أنها</u> حتى هي قادوسية <b>بأخلاق</b> <u>داك</u> القنت و بأعرافوا الإجتماعية وأنها <i>بحالهم</i> <u>غي</u> متدنية فالسلسة الغذائية</p>
<h4>الفيديو التاني هو <b>من</b> <i>المسيرة</i> التضامنية <i>مع</i> <u>فلسطين</u> والتي كما يبدو <i>كانت</i> مسيرة تحريضية <i>على</i> العنف <u>ضد</u> اليهود <i>،</i> مسيرة تحريضية <b>على</b> الطعن والقتل و إدعاء البطولة بهما، حيث خوتنا المسلمين <b>مكيموتوش</b> غي <i>ففلسطين</i> كيموتوا فسوريا كثر <b>وكولشي</b> كيقتل <b>فيهم</b> <u>من</u> قبل مسلمين <u>آخرين</u> <i>حتى</i> <i>هوما</i> ومكاين مسيرات تضامنية أو استنكارية بما تقوم بهد اعش <u>إتجاه</u> <i>السوريين</i> وبما يقوم <u>به</u> <i>أبنائنا</i> <b>هناك</b> من قتل <i>وتنكيل</i> بالسوريين لي <i>مشاو</i> عندهم من هنا بلا عمرهم وصلوهم <u>بشي</u> <u>حاجة،</u> <u>السكيزوفرينية</u> المغربية أصبحت <b>حاجة</b> عادية ومتعايشين <u>معاها</u> <i>ولكن</i> <u>على</u> الأقل أنها <i>تتوقف</i> <u>فجيلنا</u> حنا ماتوصلش حتى <u>لعند</u> الجيل لي <b>طالع</b> باركة غي حنا كلنا عقد وأمراض وسلوكات لا <i>حضارية</i></h4>
<p></p>